กองกำลังสันติภาพอาเซียน
หนังสือพิมพ์แคมโปเดีย เดลี ของกัมพูชา รายงานว่า พล.อ.เตียบันห์ รัฐมนตรีกลาโหมกัมพูชา ให้คำมั่นกับมาเลเซียว่าจะสนับสนุนข้อเสนอในการตั้งกองกำลังรักษาสันติภาพแห่งสมาคมประชาชาติแห่งเอเชียตะวันออกเฉียงใต้ (อาเซียน)
26 ก.พ. 2558

หนังสือพิมพ์แคมโปเดีย เดลี ของกัมพูชา รายงานว่า พล.อ.เตียบันห์ รัฐมนตรีกลาโหมกัมพูชา ให้คำมั่นกับมาเลเซียว่าจะสนับสนุนข้อเสนอในการตั้งกองกำลังรักษาสันติภาพแห่งสมาคมประชาชาติแห่งเอเชียตะวันออกเฉียงใต้ (อาเซียน)
ความเคลื่อนไหวดังกล่าวมีขึ้นระหว่างการหารือของ พล.อ.เตียบันห์กับฮิซฮัมมุดดิน ฮุสเซน รัฐมนตรีกลาโหมแดนเสือเหลือง โดย พล.อ.เตียบันห์ ให้คำมั่นว่าทางกัมพูชาจะให้การสนับสนุนทางการทหารอย่างแน่นอนหากการตั้งกองกำลังรักษาสันติภาพอาเซียนเกิดขึ้นจริง
ก่อนหน้านั้น กัมพูชาได้ส่งกองทัพเข้าร่วมกองกำลังรักษาสันติตามภารกิจของสหประชาชาติ (ยูเอ็น) ใน ชาด ซูดาน ซูดานใต้ รวมถึงเลบานอน โดยภารกิจหลักคือการกำจัดทุ่นระเบิด
ทั้งนี้ มาเลเซียในฐานะประธานและเจ้าภาพจัดการประชุมอาเซียนในปีนี้ ได้หยิบยกข้อเสนอการตั้งกองกำลังรักษาสันติภาพอาเซียนขึ้นมาอีกครั้ง ท่ามกลางภัยคุกคามความมั่นคงที่กำลังปะทุขึ้นและเพื่อสนับสนุนภารกิจของยูเอ็น